Mae Inside Out Cymru yn elusen sy’n tyfu sydd wedi’i lleoli yn ne Cymru, ac sy’n arbenigo mewn defnyddio ymyriadau creadigol er mwyn rhoi hwb i iechyd meddwl lles a’u cynnal ar draws ein cymunedau lleol. Rydym yn bodoli er mwyn annog lles positif, drwy weithdai celfyddydau, digwyddiadau, cyd-greu a gweithgareddau eraill a gynhelir o fewn cymunedau, ac mewn lleoliadau clinigol a phreswyl. Rydym yn rhoi pobl ynghanol yr hyn rydym ni’n ei wneud ac rydym yn cael ein harwain gan gyfranogwyr.

Mae Inside Out Cymru yn cael ei rholi gan Fwrdd Ymddiriedolwyr ac mae ein sesiynau’n cael eu darparu gan dîm hunangyflogedig, creadigol gydag amrywiaeth o arbenigeddau celfyddydol. Mae gan ein hartistiaid brofiad o gefnogi pobl sy’n profi iechyd meddwl gwael, anableddau dysgu, niwroamrywiaeth a dementia, gan ddod â’u sgiliau i’n rhaglen i gefnogi ein cyfranogwyr. Mae hyrwyddo lles yn ganolog i’n holl waith.

Mae Inside Out yn creu lleoliadau ymlaciedig mewn cymunedau lleol i bawb a bod yn gynhwysol ym mhopeth a wna, gan herio stereoteipiau o amgylch materion iechyd meddwl, tra’n codi hunan-barch a hyder.

Yn ystod y flwyddyn ddiwethaf rydym wedi cynnig ystod amrywiol o sesiynau sydd wedi cael eu hariannu gan brosiectau dros 10 o wahanol ymddiriedolaethau elusennol a grantiau. Rydym wedi bod yn llwyddiannus yn ennill cyllid ar gyfer \*swyddog cyllid a gweinyddu\* yr hoffem ni weld yn cefnogi gwasanaethau ariannol a gweinyddol, gan weithio’n agos gyda’r Rheolwr Prosiect a’r Ymddiriedolwyr. Rydym yn gyffrous i allu cynnig y rôl hon a hoffem weithio gyda’r person yma er mwyn datblygu hyn wrth i’r elusen dyfu.

Gweler y swydd ddisgrifiad am ragor o wybodaeth a sut i ymgeisio!

**Cofion Cynnes | Kind Regards**

David Chamberlain Kate Verity

Cadeirydd Rheolwr Prosiect

**Diben y Swydd**

Mae’r Swyddog Cyllid yn gyfrifol am gefnogi cynnal gwasanaethau ariannol a gweinyddol, gan weithio’n agos gyda’r Rheolwr Prosiect, er mwyn cwrdd â gofynion deddfwriaethol a chefnogi gweithrediadau Inside Out Cymru. Mae’r dyletswyddau yma’n cynnwys, ond nid yn gyfyngedig i reoli cofnodion ariannol, prosesu biliau ac anfonebau, ffwythiannau cyfrif Xero a pharatoi adroddiadau ariannol.

**Oriau, Ffïoedd a Lleoliad**

Cytundeb hunangyflogedig ar draws 12 mis.

£200 y diwrnod, 36 diwrnod, tua 3 diwrnod y mis.

Gall y rôl hon gael ei chyflawni o unrhyw le yn y DU a gellir ei chyflawni’n hyblyg, o gartref.

**Cyfrifoldebau Allweddol:**

* Rheoli’r cyfrif e-bost Cyllid
* Cynnal ffeiliau ariannol a chofnodion taenlenni
* Creu cyfrif llyfr gwaith ar gyfer y sefydliad
* Ymgymryd â rheoli cofnodion ariannol gan gynnwys llif arian prosiect a chyfrifon y sefydliad
* Prosesu hysbysiadau talu, gan gynnwys biliau i’w talu’n fisol, anfonebau ac archebion prynu.
* Mewnbynnu a chynnal cyfrifon ar Xero
* Arwain ar brosesau diwedd mis a diwedd y flwyddyn
* Arwain ar baratoi cyfrifon blynyddol ar gyfer archwiliwr allanol
* Paratoi dogfennau ariannol ar gyfer y Cyfarfod Cyffredinol Blynyddol
* Cefnogi bancio arian ac arian mân
* Cefnogi derbyn rhoddion
* Sicrwydd a chefnogaeth ar gydymffurfio deddfwriaethol
* Cefnogi tîm Inside Out Cymru i ddatblygu’r rôl a’r swydd ddisgrifiad yma
* Mynychu cyfarfodydd tîm a chyfarfodydd bwrdd (os oes gofyn) drwy Zoom

### **Profiad a Nodweddion Hanfodol**

* Profiad a gwybodaeth o weithio gyda chyllidebau a chyfrifon
* Profiad gyda Xero
* Gwybodaeth am brosesau archwilio allanol
* Sgiliau hunan-reoli a rheoli amser da
* Gallu gweithio i derfynau amser a blaenoriaethu llwyth gwaith yn effeithiol
* Sgiliau gweinyddol da
* Profiad o ddefnyddio Microsoft Excel a Google Sheets
* Lefel uchel o gywirdeb wrth fewnbynnu data, adfer dogfennau a delio gyda gwybodaeth rifiadol
* Sgiliau cyfathrebu da, ar lafar ac yn ysgrifenedig a sgiliau TGCh
* Dull trwyadl, hynod gymhellol a hyblyg
* Sgiliau rhyngbersonol da
* Ymrwymiad cryf i weithio yn rhan o dîm, ond eto’n gallu gweithio ar eich menter eich hun
* Cwblhau gwiriad manwl gan y Gwasanaeth Datgelu a Gwahardd yn foddhaol
* Mynediad i systemau TG a’r fewnrwyd

Mae’r rhestr uchod yn dangos beth yw’r dyletswyddau sydd fel arfer yn ddisgwyliedig o’r swydd. Fodd bynnag, nid yw’n rhestr hollgynhwysfawr ac mae’n bosib y bydd deiliad y swydd angen ymgymryd â dyletswyddau eraill sydd o fewn cwmpas y swydd a’i phortffolio.

**Sut i Wneud Cais**

Anfonwch os gwelwch yn dda:

* CV cyfredol
* llythyr cais, heb fod yn hirach nag 1 ochr A4

at Becca May Collins, Rheolwr Prosiect Inside Out: engage@inside-out-cymru.org

Ein nod yw gwneud hwn hon yn broses gyfeillgar. Os ydych chi am drafod ein gwaith, y swydd a’ch cais, ac os ydych angen unrhyw addasiad neu gefnogaeth, cysylltwch os gwelwch yn dda gyda Becca, fydd yn hapus i siarad â chi: engage@inside-out-cymru.org. Gallwch hefyd [gysylltu â ni drwy’r cyfryngau cymdeithasol](https://www.facebook.com/insideoutcymru).

**Dyddiad cau: Dydd Sul 16 Mis Chwefror 2025**

Cyfweliadau dros Zoom: wythnos yn dechrau 24 Mis Chwefror 2025 neu wythnos yn dechrau 03 Mis Mawrth 2025.

Penodi: dechrau mis Ebrill 2025.